wickkiey/tamil-wikipedia-markdown huggingface dataset:
# திருச்சபைச் சட்டத் தொகுப்பு

**திருச்சபைச் சட்டத் தொகுப்பு** என்பது ஒரு கிறித்தவ அமைப்பு அல்லது திருச்சபையின் உறுப்பினர்களின் சமய நிர்வாகம் சார்ந்த விதிகள் மற்றும் நெறிமுறைகள் ஆகியவற்றின் தொகுப்பு ஆகும். பெரும்பாலும் இது அவ்வமைப்பின் அதிகாரிகளால் இயற்றப்படும். கத்தோலிக்க திருச்சபை (இலத்தீன் மற்றும் மரபுவழி வழிபாட்டு முறைகளுக்கு தனித்தனி சட்டம் உண்டு), கிழக்கு மரபுவழி திருச்சபை, கிழக்கத்திய மரபுவழி திருச்சபைகள், ஆங்கிலிக்க ஒன்றியத்தில் உள்ள திருச்சபைகள் ஆகியவை தற்போது தமக்கென தனிச் சட்டத் தொகுப்பு வைத்துள்ளன. ஆயினும் இத்திருச்சபைகள் இச்சட்டங்களை இயற்றும், விளக்கும், மற்றும் செயல்படுத்தப்படும் முறைகள் வெவ்வேறானவை. ஆயினும் இத்திருச்சபைகளில் தற்போது நடப்பில் உள்ள சட்டங்கள் அனைத்தும் ஒரு பேரவையால் (church council) ஏற்றுக்கொள்ளப்பட்டதாகும்.  

## கத்தோலிக்க திருச்சபையில்
கத்தோலிக்க திருச்சபையின் சட்டத்தொகுப்பு என்பது, கத்தோலிக்க திருச்சபையினையும் அதன் அமைப்புகளையும் நிர்வகிக்கவும் ஒழுங்குபடுத்தவும் மேலும் திருச்சபையினரை அதன் இவ்வுலக பணிவாழ்வில் ஒருசேர இயக்கவும் திருச்சபையின் ஆட்சியமைப்பின் ஆளுநர்களால் நடைமுறைப்படுத்தப்படும் ஒழுங்குமுறைகள் அல்லது விதிமுறைகளாகும். கத்தோலிக்க திருச்சபையின் சட்டங்கள், அதில் திருமுழுக்குப் பெற்ற, போதுமான அறிவுப் பயன்பாடுள்ள, ஏழு வயது நிரம்பியவரைக் கட்டுப்படுத்தும்.  

இச்சட்டத்தில் இரண்டுவகை உள்ளது. ஒன்று இலத்தீன் வழிபாட்டு முறை திருச்சபைக்கும், மற்றொன்று (Code of Canons of the Eastern Churches) திருத்தந்தையோடு முழு உறவு ஒன்றிப்பில் இருக்கும் ஐந்து மரபுவழி வழிபாட்டு முறைக்குழுக்களுக்குமானதாகும். இச்சட்டங்களின் முழுமையான நேரடியான மற்றும் பொதுவான பணியுடன் இணைந்த அதிகாரத்தைத் திருத்தந்தை பெற்றுள்ளார்; இவ்வதிகாரத்தை இவர் எப்பொழுதும் தன்னுரிமையுடன் பயன்படுத்த முடியும். திருத்தந்தையின் தீர்ப்பிற்கு அல்லது ஆணைக்கு எதிராக மேல்முறையீடோ துணைநாடலோ கிடையாது.
# பேர்பூட் டு கெராட் (திரைப்படம்)


**பேர்பூட் டு கெராட்** (பாரசீக மொழி: پابرهنه تا هرات (Barefoot to Herat)) ஈரானிய திரைப்பட இயக்குநர் மஜித் மஜிதி இயக்கிய ஆவணப்படம். இத்திரைப்படம் 2002 ஆம் ஆண்டு வெளியானது. இத்திரைப்படம் தலிபான்கள் மீதான ராணுவ நடவடிக்கைக்குப் பின்னான ஆப்கான் அகதிகளின் வாழ்வைப் பற்றிய கதையை ஆவணப்படுத்துகிறது. ‎  
## திரைப்படப் பின்புலம்
இத்திரைப்படமானது மேற்கு ஆப்கானிஸ்தானில் வடக்குக் கூட்டமைப்பின் கண்காணிப்பில் உள்ள *மகாகி* அகதிகள் முகாமிலும், கெராட் நகரிலுள்ள மாஷ்லக் அகதிகள் முகாமிலும் படமாக்கப்பட்டது. மனிதாபிமானமற்ற முறையில் நோய்களால் நிரம்பியிருந்தது அகதிகள் முகாம். அகதிகளிடம், குழந்தைகள், ராணுவ வீரர்கள் ஆகியோர்களிடம் மஜித் மஜிதி பேட்டிகள் எடுத்து இத்திரைப்படத்தை உருவக்கியுள்ளார்.  

## விருதுகள்
- 2004 பிப்ரிஸ்கி விருது, கிரீஸ்
# வட மாகாண ஆளுநர்


**வட மாகாண ஆளுநர்** (*Governor of Northern Province*), என்பவர் இலங்கையின் வட மாகாண சபையின் நிருவாகத்தைக் கவனிக்கவென இலங்கை அரசுத்தலைவரால் நியமிக்கப்படுபவரைக் குறிக்கும். 1987 ஆம் ஆண்டின் மாகாண சபைச் சட்டம் இல. 42, அதன் 28 ஆம் இலக்க திருத்தச் சட்டம் (1990) மற்றும் 13வது திருத்தச் சட்டம் ஆகியன ஆளுனரின் அதிகாரங்களை எடுத்துரைக்கின்றன.  

## ஆளுநர்கள்
| பெயர் | படிமம் | கட்சி | தொடக்கம் | முடிவு | மேற்கோள்கள் |  |
| --- | --- | --- | --- | --- | --- | --- |
| மொகான் விஜேவிக்கிரம <small>*(பதில்)*</small> | align= | சுயேச்சை | align= | align= | align= |  |
| 1 | விக்டர் பெரேரா | align= | சுயேச்சை | align= | align= | align= |
| 2 | டிக்சன் சரத்சந்திர தெலா | align= | சுயேச்சை | align= | align= | align= |
| 3 | ஜி. ஏ. சந்திரசிறி | align= | சுயேச்சை | align= | align= | align= |
| 4 | எச். எம். ஜி. எஸ். பலிகக்கார | align= | சுயேச்சை | align= | align= | align= |
| 5 | ரெஜினால்ட் குரே | align= | இலங்கை சுதந்திரக் கட்சி | align= | align= | align= |
| 6 | சுரேன் ராகவன் | align= | சுயேச்சை | align= | align= | align= |
| 7 | பி. எஸ். எம். சார்லசு | align= | சுயேச்சை | align= | align= | align= |
| 8 | நாகலிங்கம் வேதநாயகன் | align= | சுயேச்சை | align= | align= | } |
# மலட்டு எச்சம்

**மலட்டு எச்சம்** எனப்படுவது உடற்றொழிலியல் ரீதியில் பாலியல் இனப்பெருக்கம் செய்யமுடியாத உயிரினங்களைக் குறிக்கும். இவை பல்வேறு வகையில் ஆக்கமடையலாம்.  

- கோவேறு கழுதை, முதலான மலட்டுக் கலப்பினம்;
- சில சிறப்பான இலிங்க உறுப்புகள். எ.கா: சில பூக்கும் தாவரங்களில் காணப்படும் மகரந்தங்கள் மலட்டுத் தன்மை கொண்டவை.
- மலட்டுத்தன்மை என்பது ஒரு அங்கி நிரந்தரமாகவோ அல்லது தற்காலிகமாகவோ தமது சந்ததியை விருத்திப் படுத்த முடியாமையைக் குறிக்கும். ஆனால் மலட்டு எச்சம் எனப்படுவது சந்ததியை விருத்திசெய்ய மாட்டாத இனம் ஒன்றைக் குறிக்கும்.

மலட்டு எச்சங்கள் பல காரணங்களால் உருவாகலாம். கோவேறு கழுதை போல மரபுரிமைக் காரணிகளாலோ, சூழலில் இருந்து பெற்றுக் கொண்டதாகவோ அல்லது கதிர்வீச்சு காரணமாகவோ அமையலாம்..  

### மலட்டு எச்சங்கலினாலான பொருளாதாரப் பயன்கள்
- வித்துக்களில்லாத பழங்களின் உற்பத்தி
- கொல் பரம்பரையலகு கொண்ட வித்து உற்பத்தியால் அங்கியொன்றின் அடுத்த சந்ததி உருவாகுவதைத் தடுப்பது.
# ஓருறுப்புச் செயலி

கணிதத்தில் **ஓருறுப்புச் செயலி** அல்லது **ஓருறுப்புச் செயல்** (*unary operation*) என்பது, ஒரேயொரு உறுப்பைக் கொண்டு செய்யப்படும் செயலியாகும். அதாவது இச் செயலிக்கு ஒரேயொரு உள்ளீடுதான் தரப்படும். குறிப்பாக சார்புகள் ஓருறுப்புச் செயலிகள் ஆகும். சார்பு <math>f:\ A\to A</math> (*A* ஒரு கணம்), *A* இன் மீது வரையறுக்கப்பட்ட ஓருறுப்புச் செயலி.  

## எடுத்துக்காட்டுகள்
சில ஓருறுப்புச் செயலிகள் கீழே தரப்பட்டுள்ளன:  
- எதிர்மமாக்கல்
இச்செயலானது ஒரேயொரு எண்ணின் எதிர்ம மதிப்பைக் காண்பதற்குப் பயன்படுகிறது.  
:<math>-(3) = -3</math>  
:<math>-( -3) = 3</math>  

<math>0-n</math> இன் சுருக்கப்பட்ட வடிவமான <math>-n</math> உம், எதிர்மமாக்கல் செயலும் ஒன்றானவை அல்ல.  

- நேர்மமம் எதிர்மமும்
ஓர் எண்ணை நேர்மமாக்கல் (+) மற்றும் எதிர்மமாக்கல் (-) ஆகிய இரு செயலிகளும் ஓருறுப்புச் செயலிகளாகும்.  
:(+2) = 2  
:(+(−2)) = −2  
:(−(−2)) = +2  
:(-(+2)) = -2  

இரண்டுக்கு மேற்பட்ட செயலிகளைக் கொண்டுள்ள ஒரு கணிதக் கூற்றில், ஒரு உள்ளீடு மட்டும் கொண்டுள்ளதால், ஓருறுப்புச் செயலியே முதலில் செய்யப்படல் வேண்டும்.  

எடுத்துக்காட்டு:  
:3 − −2 இத்தொடரில் இடமிருந்து முதலில் வரும் - குறி ஈருறுப்புச் செயலி; இரண்டாவது வரும் - ஓருறுப்புச் செயலி. எனவே இதன் மதிப்புகாண பின்பற்றப்படவேண்டிய வரிசைமுறை:  

:3 − (−2) = 3 + 2 =5  

- இடமாற்று அணிகாணல்
ஒரு அணியின் இடமாற்று அணி காண்பது ஓருறுப்புச் செயல்.  

அணி *A* இன் இடமாற்று அணி  
*A<sup>T</sup>*  

எடுத்துக்காட்டு:  
A = <math>\begin{pmatrix}  
1 & 2 \\  
-4 & 5 \\  
7 & 8  
\end{pmatrix}</math>  

இதனுடைய இடமாற்று அணி  

A<sup>T</sup> = <math>\begin{pmatrix}  
1 & -4 & 7\\  
2 & 5 & 8\\  
\end{pmatrix}</math>  

வர்க்கமூலம் காணல், வர்க்கம் காணல், தொடர் பெருக்கம் காணல் ஆகியவையும் ஓருறுப்புச் செயலிகளுக்கு எடுத்துக்காட்டுகளாகும்.  

- முக்கோணவியல் சார்புகள்

முக்கோணவியலில் <math>\sin</math>, <math>\cos</math>, <math>\tan</math> போன்ற முக்கோணவியல் சார்புகள் ஓருறுப்புச் செயலிகளாகும். ஏனெனில் இச்சார்புகளில் ஒரேயொரு தருமதிப்பை இட்டு அதற்குரிய பெறுமதிப்பைக் காண இயலும். மாறாக கணித்ததின் கூட்டல் போன்ற ஈருறுப்புச் செயலிகளுக்கு இரண்டு உள்ளீடுகள் தேவைப்படுகிறது.  

- தனிமதிப்பு காணல்

ஒரு எண்ணின் தனி மதிப்பு காணும் செயல், ஓருறுப்புச் செயலாகும்.  
:<math>|n| = \begin{cases} n, & \mbox{if } n\geq0 \\ -n, & \mbox{if } n<0 \end{cases}</math>  
இங்கு <math>|n|</math> என்ற குறியீடு <math>n</math> இன் தனிமதிப்பைக் குறிக்கிறது.
# மான் கராத்தே



***மான் கராத்தே*** 2014 ஆம் ஆண்டு ஏப்ரல் மாதம் 4ஆம் நாள் வெளிவந்த இந்தியத் தமிழ்த் திரைப்படமகும். இத்திரைப்படத்தை இயக்குநர் **திருக்குமரன்** இயக்க சிவகார்த்திகேயன், ஹன்சிகா மோட்வானி, சூரி, வம்சி கிருஷ்ணா, சதீஸ் எனப் பலர் நடித்திரிந்தனர். இந்தத் திரைப்படத்திற்கு அனிருத் ரவிச்சந்திரன் இசை அமைத்தார். இந்தத் திரைப்படம் ஏப்ரல் 4, 2014 அன்று வெளியானது.  

## கதைச் சுருக்கம்
தனது நண்பர்களுடன் மலைப்பிரதேசத்திற்கு சந்தோசமாக சுற்றுலாப்பயணம் போகிறார் சதீஷ். போன இடத்தில் சக்தி வாய்ந்த சித்தர் ஒருவர் அவர்கள் கண்களுக்குத் தட்டுப்பட, விளையாட்டாக அவரிடம் வரம் கேட்கிறார்கள். அவர்களில் யாராவது ஒருவருக்கு வரம் தருவதாக சித்தர் ஒப்புக்கொள்ள, ‘ஆயுத பூஜை’க்கு மறுநாள் தினத்தந்தி பேப்பர் வேணும் என சதீஷ் சித்தரை சீண்டிப் பார்க்கிறார். ஆனால் தனது மந்திர சக்தியால் உண்மையிலேயே பேப்பரை கையில் கொடுத்துவிட்டு மறைந்து போகிறார் சித்தர்.  

அப்படி என்னதான் இருக்கிறது அந்த பேப்பரில் என ஆவலாக புரட்டிப் பார்க்க, பாக்ஸிங்கில் இரண்டு கோடி ரூபாய் ஜெயிக்கும் பீட்டர் என்பவர், அதற்குக் காரணம் என சதீஷையும், அவரின் நண்பர்களின் பெயர்களையும் பேட்டியில் குறிப்பிட்டிருப்பது அந்தப் பேப்பரில் இருக்கிறது. ஆரம்பத்தில் இந்தச் செய்தியை நம்பாத அவர்கள், அந்தப் பேப்பரில் இருக்கும் விஷயங்கள் ஒவ்வொன்றாக நடக்கத் தொடங்க, இரண்டு கோடி பணத்திற்கு ஆசைப்பட்டு பீட்டரைத் தேடிப் போகிறார்கள். அந்த பீட்டர் வேறு யாருமல்ல சிவகார்த்திகேயன்தான். பாக்ஸிங் என்றால் என்னவென்றே தெரியாத சிவகார்த்திகேயனை நம்பி, அவரை பாக்ஸராக்கும் முயற்சியில் ஈடுபடுகிறார்கள் சதீஷ் அன் கோ. எப்படியும் ஹீரோதான் ஜெயிக்கப் போகிறார் என்பது தெரியும். ஆனால், அவரை எப்படி ஜெயிக்க வைக்கிறார்கள்? என்பதுதான் கதை.  

## நடிகர்கள்
- சிவகார்த்திகேயன் - தாமஸ் பீட்டர் (மான் கராத்தே பீட்டர்)
- ஹன்சிகா மோட்வானி - யாழினி
- வம்சி கிருஷ்ணா - தாமஸ் பீட்டர் (கில்லர் பீட்டர்)
- சதீஸ் - சான்டி
- சூரி - டைகர் டைசன்
- அனிருத் ரவிச்சந்திரன் (சிறப்புத் தோற்றம்)

## இசை மற்றும் பாடல்கள்
# சிருங்காரவேலன்


2013 செப்டம்பரில் வெளியான மலையாளத் திரைப்படம். இதில் திலீப், வேதிகா ஆகியோர் முதன்மை வேடங்களில் நடித்துள்ளனர்.  

## நடிப்பு
- திலீப் -கண்ணன்
- வேதிகா -ராதா
- லால் -யேசுதாஸ்
- கலாபவன் ஷாஜோன் -வாசு
- ஜோய் மாத்யு - டி. ஜி. பி.
- பாபுராஜ் -மகாலிங்கம்
- நெடுமுடி வேணு -ராதையின் தந்தை
- பாபு நம்பூதிரி -கண்ணனின் அப்பா
- அம்பிகா மோகன் - கண்ணனின் அம்மா
- ஷம்மி திலகன்
- சசி கலிங்கா
- செம்பில் அசோகன்
- சரத் சக்சேனா
- ராகுல் தேவ்
- கீத சலாம்
- பொன்னம்மா பாபு
- ஸ்ரீதேவி உண்ணி
- அஞ்சனா

## பாடல்கள்
ரபீக் அகமதுவின் பாடல்களில், நிதிர்சா இயக்கத்தில் பின்னணிப் பாடகர்கள் பாடியுள்ளனர்.
# விக்கிப்பீடியா:விக்கித்திட்டம் விளக்கப்படம் வரைதல்

தமிழ் விக்கிப்பீடியாவில் பல கட்டுரைகளுக்கு விளக்கப்படங்கள் தேவைப்படுகின்றன. பல வேளைகளில் ஆங்கிலத்திலோ, பிற மொழிகளிலோ குறிப்புகள் தரப்பட்டுள்ள தரமான SVG (விரியும் திசையன் படங்கள்) படங்கள் பொதுக்கோப்பகத்தில் கிடைக்கின்றன. இன்க்குசுகேப்பு போன்ற கருவிகளைக் கொண்டு அத்தகைய படங்களைத் தமிழில் மொழிபெயர்க்கவும், புதிதாய் விளக்கப்படங்களை வரையவும் இவ் **விளக்கப்படம் வரைதல் திட்டம்** அமைந்துள்ளது.  

## விளக்கப்படம் வேண்டல்
- கட்டுரையில் பயன்படுத்த உங்களுக்கு ஏதேனும் விளக்கப்படம் தேவையா? **இங்கு** சென்று உங்கள் தேவையைக் கூறவும்.
- ஏற்கனவே உள்ள படத்தினைத் தமிழில் மொழிபெயர்த்துப் பயன்படுத்த வேண்டுமா? **இங்கு** சென்று உங்கள் படத்தின் உரலி (URL), மொழிபெயர்ப்புக் குறிப்புகள் போன்றவற்றைக் கூறவும்.
- விக்கிப்பீடியா:விக்கித் திட்டம் விளக்கப்படம் வரைதல்/தேவைப்படும் படங்கள்

## பங்களிப்பாளர்களின் பணிகள்
1. கட்டுரைகளுக்கு என்னென்ன படங்கள் தேவை என்பதைத் தொடர்ந்து அறிதல் - இப்பக்கத்தைப் பயன்படுத்தித் தேவையை அறியப்பெறவும்.
1. அப்படங்கள் பிற மொழிகளில் இருந்தால் அத்தகவலைச் சேர்த்தல் (<small>வேண்டுகோள் விடுப்பவருக்குத் தெரியவில்லையெனில் தேடவேண்டும்</small>)
1. மொழிபெயர்ப்பு (<small>விளக்கப்படம் வேண்டிய பயனரை அணுகலாம் அல்லது விக்சனரியைப் பயன்படுத்தவும்</small>)
1. வரைகலை (<small>பேச்சுப் பக்கத்தை அணுகவும்</small>)
1. கருவிகளில் பயிற்சியளித்தல் (<small>பேச்சுப் பக்கத்தை அணுகவும்</small>)

## பங்களிப்பாளர்கள்
1. சுந்தர் <sup>\பேச்சு</sup>
1. Kanags <sup>\உரையாடுக</sup> 10:28, 17 அக்டோபர் 2013 (UTC)
1. Commons sibi (பேச்சு) 12:41, 17 அக்டோபர் 2013 (UTC)
1. --Natkeeran (பேச்சு) 14:13, 17 அக்டோபர் 2013 (UTC)
1. --செந்தி<small><sup><font color="red" size="">--ஃ உரையாடுக ஃ--</font></sup></small> 18:05, 17 அக்டோபர் 2013 (UTC)
1. --நந்தகுமார் (பேச்சு) 07:38, 20 அக்டோபர் 2013 (UTC)
1. Suthir (பேச்சு) 12:41, 20 அக்டோபர் 2013 (UTC)
1. --கலை (பேச்சு) 10:27, 21 அக்டோபர் 2013 (UTC) (ஆர்வமிருப்பதால் இணைந்து கொள்கின்றேன். கிடைக்கும் நேரத்தைப் பொறுத்துத்தான் :( பங்களிக்க முடியும்)
1. --தென்காசி சுப்பிரமணியன் (பேச்சு) 12:55, 23 திசம்பர் 2013 (UTC)(ஆர்வமிருப்பதால் இணைந்து கொள்கின்றேன். கிடைக்கும் நேரத்தைப் பொறுத்துத்தான் :( பங்களிக்க முடியும்)
1. --ஜெ.மயூரேசன் (பேச்சு) 18:38, 12 சனவரி 2014 (UTC)
1. --நிர்மல் (பேச்சு) 16:44, 9 சூலை 2015 (UTC)
ஆர்வமிருப்பவர்கள் என இங்கு தட்டி இணைந்து கொள்ளலாம்  

## எடுத்துக்காட்டுகள்
# அடுத்தக் கட்டம்


**அடுத்தக் கட்டம்**, செப்டம்பர் 20 2013 அன்று வெளியான இந்தியத் தமிழ்த் திரைப்படம். இதனை முரளி கிருஷ்ணன் இயக்கினார்.  

## நடிப்பு

- காந்திபன்
- மலர் மேனி பெருமாள்
- அகோதேரன் சகாதேவன்
- சசிதரன் ராஜூ
- டி. ராஜம்
# வார்ப்புரு:Element color/table


| title  
| caption = d8d8d8  
| header = e0e0e0  
| colheader  
| colh  
| rowheader  
| rowh  
| subheader  
| subh = e8e8e8  
| mark = f0f0f0  
| background  
| bg = f8f8f8  
| = a9a9a9  
| #default=}  
}}
# திருநிழல்மாலை


**திருநிழல்மாலை** (*Thirunizhalmala*) ("புனித நிழலின் மாலை" அல்லது "அருள்" ) என்பது சுமார் 13 ஆம் நூற்றாண்டைச் சேர்ந்த மலையாள மொழியில் எழுதப்பட்ட "பாட்டு" வகைக் கவிதையாகும். "இராமசரிதம்" என்ற காப்பியத்துடன், இதுவும் மலையாளத்தில் உள்ள ஆரம்பகால கவிதைகளில் ஒன்றாகக் கருதப்படுகிறது. இது சில நேரங்களில் "மலையாளத்தின் முதல் மதப் படைப்பு" என்று அழைக்கப்படுகிறது. இந்தப் படைப்பு புகழ்பெற்ற "இராமசரிதம்" என்ற நூலுக்கு சுமார் ஒரு நூற்றாண்டுக்கு முந்தையது என்று கருதப்படுகிறது. விவரிக்கப்பட்டுள்ள முக்கிய சடங்குகள் மலையர்/மலையராயன் அல்லது மலையன் சமூகத்தின் பண்டைய சடங்குகள் (கடவுள்களின் பல்வேறு அசுத்தங்களை அகற்றுவதற்காக நிகழ்த்தப்படுகின்றன) ஆகும். இந்தக் கவிதையில் மலையாளத்தில் பரசுராமர் கேரளாவை "நிறுவிய" புராணக்கதை மற்றும் பிராமணர்களின் அறுபத்து நான்கு குடியிருப்புகள் பற்றிய ஆரம்பகால நிகழ்வு உள்ளது. இது இடைக்காலத் தமிழ்க் கவிஞர் கம்பரையும் குறிப்பிடுகிறது.  

## உள்ளடக்கம்
ஆறன்முளாவின் இறைவனின் நிழல் குறித்து விளக்குகிறது இந்த நூல். முதலாம் பாகத்தில் தேவதாசின் துதிகளும், பாரதகண்டம், கேரளோல்பத்தி, சேரராஜ்யம், அறுபத்திநான்கு ஊர்கள், ஆறன்முளை கிராமம் ஆகியனவும், இரண்டாம் பாகத்தில் தூவலுழியல், நாகூர் ஆகியனவும் அடங்கும்.  
மலையர் அல்லது மலையரையர் என்போர் பற்றி மூன்றாம் பாகத்திலுள்ளது. தேவர்கள் வரலாறு, குறத்தி நிருத்தம், நிழலேற்றல் ஆகியனவும் மூன்றாம் பாகத்தில் உள்ளன. உள்ளடக்கத்திலும், மொழி நடையிலும் திராவிட சொற்கள் பயன்படுத்தப்பட்டுள்ளன என்பது இதன் சிறப்பு.  
எடுத்துக்காட்டு பாடல்  

மொழியளவில் திராவிடச் சொற்களும், சமசுகிருதச் சொற்களும் பயன்படுத்தப்பட்டுள்ளன. இருப்பினும், திராவிட சொற்கள் அதிகளவில் காணப்படுகின்றன. விருத்த நடையில் உள்ள பாகங்கள் தமிழினோடும் அக்கால மொழிநடையினோடும் ஒத்திருக்கிறது. மலையாள எழுத்தில் எழுதப்பட்டுள்ள இதன் பிரதி, கண்ணூர் மாவட்டத்தில் வெள்ளூரிலுள்ள சாமக்கான் தேவஸ்வத்தில் உள்ளது.  

எம். எம்.புருசோத்தமன் நாயர் (1981 & 2016) மற்றும் ஆர்.சி.கரிப்பத் (2006) ஆகியோரின் நவீனப் பதிப்புகள் தற்போது கிடைக்கப் பெறுகின்றன
# ஜி. கல்லுப்பட்டி



**ஜி.கல்லுப்பட்டி** என்பது தமிழ்நாட்டின் தேனி மாவட்டம் பெரியகுளம் ஊராட்சி ஒன்றியத்தைச் சேர்ந்த ஓர் ஊராட்சியாகும். கங்குவார்பட்டி கல்லுப்பட்டி என்ற பெயரின் ஆங்கில முதல் எழுத்தான *ஜி* என்ற எழுத்தைச் சேர்த்து ஜி. கல்லுப்பட்டி என இவ்வூர் அழைக்கப்படுகிறது. இப்பகுதியில் கல்லுப்பட்டி என பல ஊர்கள் உள்ளதால் குழப்பத்தைத் தவிர்க்க இவ்வாறு அழைக்கப்படுகிறது. கற்கள் அதிகம் கொண்டிருந்ததால் இப்பெயர் வந்ததாகச் செவிவழிச் செய்தியுள்ளது. இந்த ஊரில் பச்சிலை நாச்சியம்மன் அணை உள்ளது.  

’சிறந்த ஊராட்சிக்கான மத்திய அரசின் விருது’ 2013-ஆம் ஆண்டு இவ்வூருக்குக் கிடைத்துள்ளது
# வேருகள்


இது 1967 ஆம் ஆண்டு, மலையாற்றூர் ராமகிருஷ்ணனின் எழுதிய மலையாள நாவல். இதே ஆண்டில், இதற்கு. கேரள அரசின் இலக்கிய அமைப்பின் விருது கிடைத்தது.  

## கதை
கேரளத்திலுள்ள ஒரு தமிழ் அய்யர் குடும்பத்தின் கதையை இது கூறுகிறது. ரகு என்பவன் இதன் முதன்மை கதாப்பாத்திரம். நகரத்தில் தனக்கும் குடும்பத்திற்கும் வாழ்வாதாரம் தேடி பணியில் சேர்கிறான். பணம் சேகரிப்பதற்காக, தன் பொருட்களை விற்கிறார். தன் மனைவியின் நிர்பந்தத்தினால் அவள் வழங்கியற்றையும் ரகு விற்கத் தீர்மானிக்கிறான்..  
பழைய கால நினைவுகள் தோன்றியபடியால், தன் பொருட்களை விற்பதில்லை என தீர்மானிக்கிறான். மனிதர்க்கும் மரங்களுக்கும் வேர்கள் மண்ணில் உள்ளன என்ற ஒற்றை வரி கதையின் கரு.  

## கதாபாத்திரங்கள்
- ரகு
- அம்முலு – ரகுவின் அக்கா
- லட்சுசுி – ரகுவின் சகோதரி
- மணியன் அத்திம்பார் – அம்முலுவின் கணவர்
- யஞ்சேஸ்வரய்யர் (அம்மாஞ்சி) – லட்சுமியின் கணவர்
- விஸ்வநாதன் – ரகுவின் தந்தை
- ரகுவின் அம்மா
- ஆதினாராயணசுவாமி (பாட்டன்) – ரகுவின் தாத்தா
- கீத – ரகுவின் மனைவி
- அஜயன், சுமா – ரகுவின் மக்கள்
# இவன் வேற மாதிரி


**இவன் வேற மாதிரி**, டிசம்பர் 13, 2013ல் வெளிவந்த இந்தியத் தமிழ்த் திரைப்படம். இதனை எங்கேயும் எப்போதும் படத்தை இயக்கிய எம். சரவணன் இயக்கினார். விக்ரம் பிரபு, சுரபி, வம்சி கிருஷ்ணா, கணேஷ் வெங்கட்ராம் ஆகியோர் நடித்திருந்தனர். யூடிவி மோசன் பிக்சர்ஸ், திருப்பதி பிரதர்ஸ் பிலிம் மீடியாவுடன் இணைந்து தயாரித்திருந்தனர்.  

## கதைச்சுருக்கம்
சட்டக் கல்லூரி சிக்கலில் படம் ஆரம்பிக்கிறது. இந்த சிக்கலுக்குக் காரணமானவர் சட்ட அமைச்சர். சிறையில் இருக்கும் சட்ட அமைச்சரின் தம்பியான வம்சி ஒரு அரசியல் கொலை செய்ய நன்னடத்தையின் காரணமாக 15 நாட்கள் வெளியில் வருகிறார். அவரை விக்ரம் பிரபு கடத்தி யாரும் இல்லாத இடத்தில் அடைத்துவிடுகிறார். சிறைக்கு செல்ல வேண்டிய கெடு முடிகிறது. சிக்கல் பெரிதாக உருவெடுக்க, சட்ட அமைச்சர் பதவி விலக வேண்டியதாகிறது. கடத்தி வைத்திருக்கும் தம்பியை விக்ரம் பிரபு விடுவிக்க, விக்ரம் பிரபுவை வம்சி பழிதீர்த்தாரா என்பதை இயக்குநர் விறுவிறுப்பாக சொல்லியுள்ளார்.  

## நடிப்பு
- விக்ரம் பிரபு (குணசேகரன் ஆக)
- கணேஷ் வெங்கட்ராமன் (அரவிந்தன் ஐபிஎஸ் ஆக)
- வம்சி கிருஷ்ணா
- சுரபி
# பா. கஜதீபன்


**பாலச்சந்திரன் கஜதீபன்** (*Balachandran Gajatheepan*, பிறப்பு: 30 ஏப்ரல் 1982) இலங்கைத் தமிழ் அரசியல்வாதியும், மாகாண சபை உறுப்பினரும், ஆசிரியரும் ஆவார்.  

## வாழ்க்கைக் குறிப்பு
1982 ஆம் ஆண்டில் பிறந்த கஜதீபன் யாழ்ப்பாணம் இந்துக் கல்லூரியில் கல்வி பயின்று, கோப்பாய் ஆசிரியர் பயிற்சிக் கல்லூரியில் சேர்ந்து ஆசிரியப் பயிற்சியை முடித்தவர்.. அனலைதீவு சதாசிவம் மகா வித்தியாலயம், தெல்லிப்பழை யூனியன் கல்லூரி ஆகியவற்றில் ஆசிரியராகப் பணியாற்றினார். இவர் 2013 அக்டோபர் 11 ஆம் நாள் மாகாண சபை உறுப்பினராக முதலமைச்சர் க. வி. விக்னேஸ்வரன் முன்னிலையில் யாழ்ப்பாணத்தில் பதவியேற்றுக் கொண்டார்.
# கர்ணன் (புதினம்)



மிருத்யுஞ்சய என்ற மராத்திய நாவலின் மலையாள மொழிபெயர்ப்பே கர்ணன். இதை சிவாஜி கோவிந்து சாவந்து எழுதினார். மகாபாரத கதாபாத்திரமான கர்ணனை மையமாகக் கொண்ட கதை. இது ஞானபீட விருதினை 1995 ஆம் ஆண்டில் மிருத்யுஞ்சய என்ற மூல நூலுக்கு, ஞானபீட விருது கிடைத்தது.  
கர்ணன், குந்தி, துரியோதனன், விருசாலி, சோணன், கிருஷ்ணன் ஆகியவர்களைக் கொண்டு கதை நகர்கிறது. இது, இந்திய மொழிகள் பலவற்றிலும் மொழிபெயர்க்கப்பட்டுள்ளது.  

## விருதுகள்
- மகாராஷ்டிர அரசின் விருது (1968-1969) .
- என். சி. கேல்க்கர் விருது
- லளித் மாகசின் விருது
- பூனஞ்சந்த் பூடோடியா விருது
- குஜராத் இலக்கிய அமைப்பின் விருது (1992) .
- ஞானபீடத்தின் மூர்த்திதேவி விருது
# சுவாதி ரெட்டி



**சுவாதி ரெட்டி** (Swati Reddy, பிறப்பு: ஏப்ரல் 19, 1987) இந்திய திரைப்பட நடிகை ஆவார். இவர் *மா* தொலைக்காட்சியில் நிகழ்ச்சித் தொகுப்பாளராகவும் பணியாற்றியுள்ளார். இவர் சுப்ரமணியபுரம் தமிழ்த் திரைப்படத்தின் மூலம் திரைப்பட நடிகையாக அறிமுகமானார். தொலைக்காட்சித் தொடரில் நடிக்கும் போது தனது பெயரை சுவாதி என மாற்றிக் கொண்டார். இவர் *பிலிம்பேர் விருது* மற்றும் *நந்தி விருது* ஆகியவற்றைப் பெற்றுள்ளார். 2008 ஆம் ஆண்டில் *ஜல்சா* என்னும் தெலுங்கு திரைப்படத்தில் குரல் நடிகராகவும் பணியாற்றியுள்ளார்.
# நிறமுள்ள நிழல்கள்


**நிறமுள்ள நிழல்கள்** குட்டி கிருஷ்ண மேனன் என்பவர் மலையாளத்தில் எழுதிய நாவல்.  

## கதைக்கரு
இரண்டாம் உலகப் போரின்போது சிங்கப்பூரில் போராடியவர்களின் வாழ்க்கை அனுபவங்களை இந்த நாவல் கூறுகிறது. அங்கு வாழ்ங்த கேரளக் குடும்பம் ஒன்றின் கதை முதன்மைப்படுத்தப்பட்டுள்ளது.  
சிங்கப்பூர் மலையாளிகளின் இருபதாண்டு காலத்து வரலாற்றைக் கூறியுள்ளார் ஆசிரியர். வெள்ளைக்காரரும், தமிழரும், மலையாளியும் ஜப்பான்காரர்களும் ஆகியோரைப் பற்றிய குறிப்புகளும் கதைகளில் கிடைக்கின்றன.  

## விருது
1966-ல் கேரள இலக்கிய அமைப்பின் விருது கிடைத்தது. .
# மறியம்மை

1970 களில் மலையாளத்தில் சிறுகதைகள் எழுதிய மறியம்மை ஓர் எழுத்தாளர் ஆவார். இவரின் இயற்பெயர் ஜேக்கப் வர்கீஸ், தன் தங்கையின் பெயரான மறியம்மை என்ற புனைபெயரில் எழுதினார்.  

## வாழ்க்கைக் குறிப்பு
எருமேலி கொரட்டி இருப்புக்காட்டில் இ. வி. சாக்கோய், அன்னம்மை ஆகியோரின் மகனாகப் பிறந்தார். வர்க்கிச்சன் எட்டாம் வகுப்பு வரை படித்தவர். பின்னர், கதை எழுதிப் பழகி, மாத்ருபூமியின் ”பாலபங்க்தி”யில் நாயாட்டு என்ற கதையை, மறியம்மை என்ற பெயரில் எழுதினார்.
# வாழைக் குடும்பம்


**வாழைக்குடும்பம்** (தாவர வகைப்பாட்டியல்: *Musaceae*) என்பது சுமார் 6 பேரினங்களையும், 150 சிற்றினங்களையும் கொண்ட ஒரு குடும்பம் ஆகும். இக்குடும்பத் தாவரங்கள் உலகளவில் பரவி இருந்தாலும் வெப்ப மண்டலப் பகுதிகளில் அதிகமாக உள்ளன. இந்தியாவில் இக்குடும்பம் 2 பேரினங்களையும், சுமார் 25 சிற்றினங்களையும் கொண்டுள்ளது.  

## தாவரவியல் வகைப்பாடு
ஏபிச்சி முறைமை (APG III system) படி, இத்தாவரக்குடும்பம் (*Zingiberales*) என்ற வரிசையில் அமைக்கப்பட்டுள்ளது. அவ்வரிசையானது, (commelinids) என்ற உயிரினக் கிளையின் கீழ் அமைந்துள்ளது. இந்த உயிரினக்கிளை ஒருவித்திலையி என்பதன் கீழ் வருகிறது. முன்பு இத்தாவரக்குடும்பப் பேரினங்களான (Heliconiaceae, Strelitziaceae) என்பது தற்போதைய நிலை மாற்றப்பட்டுள்ளன.  

### இதன் இனங்கள்
இத்தாவரக்குடும்பத்தில் உள்ள முக்கியமான 74 தாவர இனங்களின் தாவரவியல் வகைப்பாட்டுப் பெயர்கள் இத்தொடுப்பில் தரப்பட்டுள்ளன.  

## ஊடகங்கள்
# தனு (மாதம்)

கேரளத்தில் பயன்படுத்தப்படும் கொல்ல ஆண்டின் ஐந்தாவது மாதம். சூரியன் தனுசு ராசியில் நிற்கும் காலமே தனு மாதம் எனக் கணக்கிடப்படும். இது டிசம்பர் - சனவரி மாதங்களுக்கு இடையில் வரும். தமிழ் மாதங்களான மார்கழி - தை மாதங்களுக்கு இடையில் வரும்.  

கேரளத்தில் பெண்கள் திருவாதிரை விழாக் கொண்டாடும் காலமும் இம்மாதத்தில் தான். சந்திரன் திருவாதிரை நட்சத்திரத்தில் வரும் நாள் திருவாதிரை நாள். பரமசிவன் இந்த நாளில் பிறந்ததாகச் சொல்வர். நல்ல கணவனைப் பெற திருவாதிரை நோன்பிருப்பர் பெண்கள்.
# பங்கர் ராய்



**பங்கர் ராய்** (Bunker Roy) இவர் இந்தியாவைச் சேர்ந்தவர். சமூக ஆர்வலர், சமூக சேவையாளர். பேர்பூட் கல்லூரியின் நிறுவனர் ஆவார். டைம் பத்திரிகை 2010 ஆம் ஆண்டின் செல்வாக்கான 100 பேரில் ஒருவர் என இவரது கல்விச் சேவைக்காக தேர்ந்தெடுத்திருந்தது..  

## இளமைக் காலம்
இவர் *தி டூன்* பள்ளியில் (The Doon School) 1956 முதல் 1962 வரை கல்வி கற்றார். 1962 முதல் 1967 வரை தில்லி செயிண்ட் ஸ்டீபன்ஸ் கல்லூரியில் பயின்றார். உலகச் சாம்பியன் சுவர்ப்பந்து போட்டியில் இந்தியாவைப் பிரதிநிதித்து மூன்று முறை கலந்து கொண்டார்.  

## பேர்பூட் கல்லூரி
இவர் பேர்பூட் கல்லூரியைத் தொடங்கினார். வறட்சியால் பாதிக்கப்பட்ட 100 இடங்களைப் பார்வையிட்டு அது தொடர்பாக 1972-ல் ஆராய்ச்சி மையம் ஒன்றை நிறுவினார்.  

## விருதுகள்
- ஜம்னலால் பஜாஜ் விருது (Jamnalal Bajaj Award )
- சுற்றுச் சூழலுக்கான புனித ஆண்ட்ரூ விருது (St Andrews Prize for the Environment)
- றாபர்ட் ஹில் விருது (Robert Hill Award)
# கொல்ல ஆண்டு

கேரளத்தில் காலத்தை அறிய **கொல்ல ஆண்டு** முறையைப் பயன்படுத்துவர்; இதை **மலையாள ஆண்டு** என்றும் அழைப்பர். பொ.ஊ. 823-ல் இந்த ஆண்டு தொடங்கியதாக நம்புகின்றனர்.  
வேணாட்டு அரசர் உதய மார்த்தாண்ட வர்மா என்பவர் இந்த ஆண்டினை பயன்படுத்தினார் எனக் கருதுகின்றனர். சிங்கம், கன்னி உட்பட 12 மலையாள மாதங்கள் உள்ளன.  

## மாதங்கள்
**மலையாள மாதங்களும் பிற மாதங்களும்**

| சிங்கம் | ஆகஸ்டு - செப்டம்பர் | ஆவணி | ஸ்ராவணம்-பாத்ரம் |  |
| --- | --- | --- | --- | --- |
| கன்னி | செப்டம்பர்-அக்டோபர் | புரட்டாசி | பாத்ரம்-ஆஸ்வினம் |  |
| துலாம் | அக்டோபர்-நவம்பர் | ஐப்பசி | ஆஸ்வினம்-கார்த்திகம் |  |
| விருச்சிகம் | நவம்பர்-டிசம்பர் | கார்த்திகை | கார்த்திகம்-ஆக்ரஹாயணம் |  |
| தனு | டிசம்பர்-சனவரி | மார்கழி | ஆக்ரஹாயணம்-பௌஷம் |  |
| மகரம் | சனவரி-பிப்பிரவரி | தை | பௌஷம்-மாகம் |  |
| கும்பம் | பிப்பிரவரி-மார்ச்சு | மாசி | மாகம்-பால்குனம் |  |
| மீனம் | மார்ச்சு-ஏப்ரல் | பங்குனி | பால்குனம்-சைத்ரம் |  |
| மேடம் | ஏப்ரல்-மே | சித்திரை | சைத்ரம்-வைசாகம் |  |
| இடவம் | மே-சூன் | வைகாசி | வைசாகம்-ஜ்யேஷ்டம் |  |
| மிதுனம் | சூன்-சூலை | ஆனி | ஜ்யேஷ்டம்-ஆஷாடம் |  |
| கர்க்கடகம் | சூலை-ஆகஸ்டு | ஆடி | ஆஷாடம்-ஸ்ராவணம் | } |

## மேலும் பார்க்க
- சாலிவாகன ஆண்டு
# படிமம்:Anonymous IP.png

## சுருக்கம்
அனானி புரொக்சி இணைய நெறி (IP) முகவரிக்கும் இயல்பு இ.நெ (IP) முகவரிக்கும் இடையேயான வேறுபாட்டைக் குறிப்பதற்கு இந்தப் படிமம் அவசியமாகின்றது. அனானியில் பயனரின் இருப்பிடம் (geo location) அறிய முடியாது. படிமத்தின் திரைக்காட்சி http://whatismyipaddress.com எனும் முகவரியில் இருவேறு இ.நெ முகவரிகளைப் பயன்படுத்தி எடுக்கப்பட்டது. அனானி அல்லாத இ.நெ (IP) முகவரி இங்கு மறைக்கப்பட்டுள்ளது.  
## அனுமதி
# வார்ப்புரு:விக்கித்திட்டம் திரைப்படம்

| **** என்னும் கட்டுரை திரைப்படம் தொடர்பான கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **விக்கித்திட்டம் திரைப்படம்** என்னும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>  
<noinclude>  

</noinclude>
# அரமகளிர்

அரமகளிர் பற்றிய குறிப்புகள் சங்கப்பாடல்களில் உள்ளன. இவற்றைத் தொகுத்து எண்ணிப் பார்க்கும்போது இக்காலத்து வழிபடப்படும் கன்னிமார் தெய்வம் நினைவுக்கு வருகிறது.  
- சூர் அரமகளிர்
: மலையருவியில் நீராடும் சூரர மகளிரை அடைய முடியாது.  
: முருகன் குடிகொண்டுள்ள சோலையில் சூர்-அரமகளிர் ஆடினர். பலராக ஒன்றுகூடி ஆடினர். அவர்கள் தம் கால்களில் சிலம்பு அணிந்திருந்தனல். அவர்கள் ஆடும்போது எழுந்த சிலம்பொலி சோலையில் எதிரொலித்தது. "வெற்றி கண்ட கோழிக்கொடி வாழிய" எனப் பாடிக்கொண்டே ஆடினர்.  
: தலைவன் தலைவியின் கையைப் பற்றிக்கொண்டு சூர்-அரமகளிர் கோயிலின் முன் நின்றுகொண்டு "பிரியேன்" எனச் சூளுரை செய்தான்.  
- வான் அரமகளிர்
: திருச்சீர் அலைவாய் முருகனின் 12 கைகளில் ஒன்று வானர மகளிர்க்கு மாலை சூட்டிக்கொண்டிருக்கும்.  
: இமயத்து உச்சியில் வாழும் வான் அரமகளிர் அன்னப்பறவையை விரும்புவர்.  
- வரை அரமகளிர்
: வரையர மகளிர் இளமைக் கோலத்தினர். மென்மை, அரும்புமுலை, செவ்வாய், சுணங்கழ்ழகு கொண்ட மார்பகம் ஆகியவற்றைக் கொண்ட பருவப்பெண் ஒருத்தி, குன்றக் குரவனின் மகள், வரையர மகளிர் போன்றவள் எனக் குறிப்பிடப்படுகிறாள்.  
: வரையர மகளிர் அணியாக நின்றுகொண்டு தலைவியை 'நல்லவள்' 'நல்லவள்' என வாழ்த்தினார்களாம். (தலைவன் திரும்பவும் வந்தது தன்னை மணந்துகொள்ளாமையால்) தலைவனுக்கு மட்டும் தலைவி தீயவள் ஆகிவிட்டாளாம். இவ்வாறு கூறுகிறாள் ஒரு தலைவி.  
## அடிக்குறிப்பு
# சரோஜினி யோகேஸ்வரன்


**சரோஜினி யோகேஸ்வரன்** (இறப்பு: 17 மே 1998) இலங்கைத் தமிழ் அரசியல்வாதியும், தமிழர் விடுதலைக் கூட்டணி உறுப்பினரும், முன்னாள் நாடாளுமன்ற உறுப்பினர் வெ. யோகேஸ்வரனின் மனைவியும் ஆவார்.  

## அரசியலில்
1997 ஆம் ஆண்டில் இவர் யாழ்ப்பாண நகர முதல்வராகத் தேர்ந்தெடுக்கப்பட்டார். 14 ஆண்டுகளுக்குப் பின்னர் முதல் முறையாக நகர முதல்வராகப் பொறுப்பேற்றவர் இவரே.  

## படுகொலை
திருமதி யோகேஸ்வரன் 1998 மே 17 ஆம் நாள் யாழ்ப்பாணத்தில் உள்ள அவரது வீட்டில் வைத்து இனந்தெரியாத நபர்களினால் ஐந்து முறை துப்பாக்கியால் சுடப்பட்டு மருத்துவமனைக்குக் கொண்டு செல்லப்படும் வழியில் மரணமானார். விடுதலைப் புலிகளின் ஒரு பிரிவாகக் கருதப்படும் சங்கிலியன் படை என அழைக்கப்படும் ஆயுதக் குழு இவரது இறப்புக்குப் பொறுப்பெடுத்தது. தமிழீழ விடுதலைப் புலிகள் இவரது கணவர் வெ. யோகேசுவரனை 1987 ஆம் ஆண்டில் கொழும்பில் வைத்து சுட்டுக் கொன்றனர்.
# பி. எஸ். சூசைதாசன்


**பிலேசியன் சூசை சூசைதாசன்** (*Pilesiyan Sosai Soosaithasan*, 24 சூலை 1934 &ndash; 13 அக்டோபர் 2017) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  

## அரசியலில்
சூசைதாசன் தமிழர் விடுதலைக் கூட்டணியின் வேட்பாளராக மன்னார் தொகுதியின் 1977 நாடாளுமன்றத் தேர்தலில் போட்டியிட்டு, 15,141 வாக்குகள் பெற்று நாடாளுமன்றத்துக்குத் தெரிவானார். இலங்கைத் தமிழ்ப் போராளிகளின் அழுத்தத்தாலும், தமிழ் ஈழத்துக்கு ஆதரவளிப்பதில்லை என நாடாளுமன்றத்தில் சத்தியப்பிரமாணம் எடுப்பதற்கான ஆறாம் திருத்தச் சட்டமூலத்துக்கு எதிர்ப்புத் தெரிவித்தும், கருப்பு சூலை வன்முறைகளில் சிங்கள காடையர்களினால் 3,000 தமிழ் மக்கள் கொல்லப்பட்டமைக்கு எதிர்ப்புத் தெரிவித்தும், அனைத்து தமிழர் விடுதலைக் கூட்டணி உறுப்பினர்களும் 1983 முதல் நாடாளுமன்றத்தை ஒன்றியொதுக்கல் செய்தார்கள். மூன்று மாதங்கள் நாடாளுமன்றத்துக்குச் சமூகமளிக்காத நிலையில், 1983 அக்டோபர் 22 இல் சூசைதாசன் மன்னார்த் தொகுதிக்கான நாடாளுமன்ற இருக்கைகயை இழந்தார்.  

சூசைதாசன் தமிழ்த் தேசியக் கூட்டமைப்பு வேட்பாளராக வன்னி மாவட்டத்தில் 2010 தேர்தலில் போட்டியிட்டார். ஆனாலும் இவர் கூட்டமைப்புப் பட்டியலில் ஆறாவதாக வந்ததனால் நாடாளுமன்றத்துக்குத் தெரிவாகவில்லை.
# திலோனியா

**திலோனியா** என்பது வட இந்தியாவின் ராஜஸ்தான் மாநிலத்தில் உள்ள அஜ்மேர் மாவட்டத்தில் உள்ள ஓர் கிராமம் ஆகும்.  
இங்கு பேர்பூட் கல்லூரி பங்கர் ராய் அவர்களால் தொடங்கப்பட்டது. இக்கிராமம் பிற பின்தங்கிய கிராமங்களுக்கு பொருளாதார மற்றும் சமூக முன்னேற்றத்திற்கு ஒரு முன்னுதாரணமாய் உள்ளது.  

## கல்வி
இக்கிராமத்தில் பகலில் இயங்கும் கல்விச் சாலைகள் மூன்று உள்ளன.  
- இராஜஸ்தான் அரசின் அரசுப் பள்ளி
- பேர்பூட் கல்லூரி
- பால் சன்ஸ்கார் (Bal Sanskar ) பள்ளி
# அஜ்மீர் மாவட்டம்


**அஜ்மீர் மாவட்டம்** (Ajmer district) இந்தியாவின் ராஜஸ்தான் மாநிலத்தில் அமைந்துள்ளது. அஜ்மீர் நகரம் இம்மாவட்டத்தின் தலைநகர் ஆகும். இங்கு இந்து, இசுலாம், சமணம் ஆகிய மதத்தைச் சேர்ந்தவர்கள் வசிக்கின்றனர்.  
## மாவட்டப் பிரிப்பு
அஜ்மீர் மாவட்டத்தின் சில வருவாய் வட்டங்களைக் கொண்டு ஆகஸ்டு 2023ல் பியாவர் மாவட்டம் மற்றும் கேக்கிரி மாவட்டம் புதிதாக நிறுவப்பட்டது.  

## மக்கட் தொகை
இம்மாவட்டத்தின் மொத்த மக்கட் தொகை 21,80,526 ஆகும்.  
- இந்து-18,69,044
- இஸ்லாம்-2,44,341
- சமணம்-47,812

## அமைப்பு
அஜ்மீர் மாவட்டம் 8,481 சதுர கிலோமீட்டர்கள் பரப்பளவு கொண்டது. இது ராஜஸ்தான் மாநிலத்தின் மையப்பகுதியில் அமைந்துள்ளது. வடக்கே நாக்பூர் மாவட்டமும், கிழக்கே ஜெய்ப்பூர் மற்றும் டோங் மாவட்டங்களும் தெற்கே பில்வாரா மாவட்டமும், மேற்கே பாலி மாவட்டமும் எல்லைகளாக அமைந்துள்ளது.  
## இதனையும் காண்க
- பியாவர் மாவட்டம் மற்றும் கேக்கிரி மாவட்டம்
- இராஜஸ்தான் மாவட்டப் பட்டியல்
# தனிமதிப்புச் சார்பு

கணிதத்தில் **தனிமதிப்புச் சார்பு** (*Absolute value function*) என்பது தரப்படும் உள்ளீடுகளுக்கு அவற்றின் தனி மதிப்புகளை வெளியீடாகத் தருகின்ற சார்பு. தனி மதிப்பு அல்லது மட்டு அல்லது எண்ணளவு என்ற கருத்துரு மெய்யெண்களுக்கு வரையறுக்கப்பட்டு, சிக்கலெண்கள், வளையங்கள், களங்கள் மற்றும் திசையன் வெளிகளுக்கு நீட்டிக்கப்படுகிறது.  

ஏதேனுமொரு மெய்யெண் *x* இன் தனிமதிப்பு:  
:<math>|x| = \begin{cases} x, & \mbox{if } x \ge 0 \\ -x, & \mbox{if } x < 0. \end{cases} </math>  

ஏதேனுமொரு சிக்கலெண் <math>z = x + iy,</math> (*x*, *y* மெய்யெண்கள்) இன் தனிமதிப்பு:  
:<math>|z| = \sqrt{x^2 + y^2}.</math>  

## தனிமதிப்புச் சார்பு

மெய்யெண்களின் தனிமதிப்புச் சார்பு எங்கும் ஒரு தொடர்ச்சியான சார்பு. பூச்சியம் தவிர்த்த அனைத்து மெய்யெண்களுக்கும் இச்சார்பு வகையிடத்தக்கது. (−∞, 0] இடைவெளியில் ஓரியல்பாகக் குறையும் சார்பாகவும் [0, ∞) இடைவெளியில் ஓரியல்பாகக் கூடும் சார்பாகவும் அமையும். ஒரு மெய்யெண்ணின் தனிமதிப்பும் அம்மெய்யெண்ணின் எதிர் மெய்யெண்ணின் தனிமதிப்பும் சமம் என்பதால் மெய்யெண்ணின் தனிமதிப்புச் சார்பு ஓர் இரட்டைச் சார்பு. எனவே இச்சார்பு நேர்மாற்றத்தக்கதல்ல. மேலும் இச்சார்பு துண்டுவாரி நேரியல் சார்பு மற்றும் குவிவுச் சார்பு.  

மெய் மற்றும் சிக்கலெண் தனிமதிப்புச் சார்புகள் தன்னடுக்கானவை. (<math>f\!\(f\!\(x\)\) = f\!\(x\)</math>)  

### குறிச்சார்புடன் தொடர்பு
தனிச் சார்பு ஒரு மெய்யெண்ணின் மதிப்பை மட்டுமே தருகிறது; குறியினை விட்டுவிடுகிறது. ஆனால் குறிச் சார்பு மதிப்பை விட்டுவிட்டு குறியை மட்டுமே தருகிறது. இவ்விரு சார்புகளுக்கு இடையேயுள்ள தொடர்பு:  

:<math>|x| = x \sgn(x),</math>  

எனில்,  

:<math>\sgn(x) = \frac{|x|}{x}.</math>  

### வகைக்கெழு
ஐத்தவிர மற்ற அனைத்து மெய்யெண்களுக்கும் தனிமதிப்புச் சார்பு வகையிடத்தக்கது. இல் இதன் வகைக்கெழு படிச்சார்பாக கிடைக்கும்.  
:<math>\frac{d|x|}{dx} = \frac{x}{|x|} = \begin{cases} -1 & x<0 \\ 1 & x>0. \end{cases}</math>  

&nbsp; இன் *x* ஐப் பொறுத்த இரண்டாம் வகைக்கெழு எங்கும் (பூச்சியத்தைத் தவிர) பூச்சியமாக இருக்கும்.  

### எதிர்வகைக்கெழு
தனிமதிப்புச் சார்பின் எதிர்வகைக்கெழு:  

:<math>\int|x|dx=\frac{x|x|}{2}+C,</math>  

இங்கு C, தொகையீட்டுக் காரணி.
# டோங் மாவட்டம்


**டோங்** (Tonk) மாவட்டம் இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். **டோங்** நகரம் இம்மாவட்டத்தின் தலைநகர் ஆகும். இம்மாவட்டம் ஜெய்ப்பூரில் இருந்து 100 கிலோ மீட்டர்கள் தொலைவில் அமைந்துள்ளது.  

## எல்லைகள்
இம்மாவட்டத்தில் எல்லைகளாக கிழக்கே சவாய் மதோபூர் மாவட்டமும், தென்கிழக்கே கோட்டா மாவட்டமும், வடக்கே ஜெய்ப்பூர் மாவட்டமும், தெற்கே புந்தி மாவட்டமும், தென்மேற்கே பில்வாரா மாவட்டமும், மேற்கே ஆஜ்மீர் மாவட்டமும் அமைந்துள்ளது.  

## மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 14,21,711 ஆகும். இது சுவிசர்லாந்து நாட்டின் மக்கட்தொகைக்குச் சமமாகும். அல்லது அமெரிக்காவின் ஹவாய் மாகாணத்தின் மக்கட் தொகைக்குச் சமமாகும். இங்கு மக்கள் அடத்தி 198 பேர் ஒரு சதுர கிலோமீட்டருக்கு எனும் வீதத்தில் உள்ளது.  
## இதனையும் காண்க
- கேக்கிரி மாவட்டம்
- இராஜஸ்தான் மாவட்டப் பட்டியல்
# ஆளுகைக்குட்பட்ட கடற்பரப்பு


கடல் சட்டம் குறித்த ஐக்கிய நாடுகள் மாநாடு (1982) இல் வரையறையின் படி, **ஆளுகைக்குட்பட்ட கடற்பரப்பு** (*territorial waters*) என்பது ஒரு நாட்டின் கடல் அடித்தள மட்டத்திலிருந்து 12 கடல் மைல் (அதாவது 22.2 கி.மீ., 13.8 மைல்) வரை உள்ள கடற்பரப்பாகும். ஆளுகைக்குட்பட்ட கடற்பரப்பு என்பது ஒரு நாட்டின் இறையாண்மை எல்லை ஆகும், மேலும் ஒரு நாட்டின் இறைமை ஆளுகைக்குட்பட்ட கடற்பரப்பு உள்ளடக்கிய வான்பகுதி மற்றும் கடற்படுகைக்கும் பொருந்தும்.  

## வெளியிணைப்புகள்
- UN Convention on the Law of the Sea
# பில்வாரா மாவட்டம்


**பில்வாரா** (Bhilwara) மாவட்டம் இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். பில்வாரா நகரம் இம்மாவட்டத்தின் தலைநகர் ஆகும்.  

## அமைப்பு
இம்மாவட்டத்தின் மொத்தப் பரப்பளவு 10,455 சதுர கிலோமீட்டர்கள் ஆகும். இம்மாவட்டம் கைத்தறி ஆலைகளுக்குப் பெயர் பெற்றது.மேலும் இம்மாவட்டம் 7 துணை மாவட்டங்களாகவும் பிரிக்கப்பட்டுள்ளது.  
## மக்கள் தொகை
2011 ஆம் ஆண்டின் மக்கட் தொகைக் கணக்கெடுப்பின்படி இம்மாவட்டத்தில் 24,10,459 பேர் வசிக்கின்றனர். இது குவைத் நாட்டின் மக்கட்தொகைக்குச் சமமாகும். அல்லது அமெரிக்காவின் நியூ மெக்சிகோ மாகாணத்தின் மக்கட்தொகைக்குச் சமமாகும். இம்மாவட்டத்தின் மக்கள் அடர்த்தி சதுர கிலோமீட்டருக்கு 230 பேர் எனும் வீதத்தில் உள்ளது. கல்வியறிவு 62.71% ஆகும்.
# கடல் எல்லை

**கடல் எல்லை** (*Maritime boundary*) என்பது கடற்பரப்பின் மீது நிலவியல் மற்றும் அரசியல் சார்ந்து மனிதனால் உருவாக்கப்பட்ட இரு நாடுகளுக்கிடையேயான பிரிவாகும். கடல் எல்லை ஒரு நாட்டின் கடல்சார் உயிர் மற்றும் கனிம வளங்களின் மீதும், கடற்பரப்பின் மீதான சட்டங்களுக்கும் உரிய அந்நாட்டின் உரிமையை நிலை நாட்டுகிறது. கடல் எல்லை ஆனது ஒரு நாட்டின் ஆளுகைக்குட்பட்ட கடற்பரப்பு, அண்மை கடற்பரப்பு, பொருளாதார தனியுரிமை பகுதி மற்றும் கண்டத் திட்டு என்று நான்கு பகுதிகளாக வரையறுக்கப்படுகிறது.  

## ஆளுகைக்குட்பட்ட கடற்பரப்பு
கடல் சட்டம் குறித்த ஐக்கிய நாடுகள் மாநாடு (1982) இல் வரையறையின் படி, ஆளுகைக்குட்பட்ட கடற்பரப்பு (territorial waters) என்பது ஒரு நாட்டின் கடற்கரை அடித்தள மட்டத்திலிருந்து 12 கடல் மைல் (அதாவது 22.2 கி.மீ., 13.8 மைல்) வரை உள்ள கடற்பரப்பாகும். ஆளுகைக்குட்பட்ட கடற்பரப்பு என்பது ஒரு நாட்டின் இறையாண்மை எல்லை ஆகும். மேலும் ஒரு நாட்டின் இறைமை ஆளுகைக்குட்பட்ட கடற்பரப்பு உள்ளடக்கிய வான்பகுதி மற்றும் கடற்படுகைக்கும் பொருந்தும்.  

## அண்மை கடற்பரப்பு
அண்மை கடற்பரப்பு (contiguous zone) என்பது ஆளுகைக்குட்பட்ட கடற்பரப்பின் வெளிப்புறத்திலிருந்து அடுத்த 12 கடல் மைல் (அதாவது ஒரு நாட்டின் கடற்கரை அடித்தள மட்டத்திலிருந்து 24 கடல் மைல்) உள்ள கடல் நீர்ப்பரப்பாகும். அண்மை கடற்பரப்பில் ஒரு நாடு அதன் சுங்க, நிதி வரவு, குடியமர்தல் மற்றும் சுகாதார சட்ட மற்றும் விதிமுறை மீறல்களை தடுக்கவும், கண்காணிக்கும் வரையறை பெற்றுள்ளது.  

## பொருளாதார தனியுரிமை பகுதி
பொருளாதார தனியுரிமை பகுதி (Exclusive Economic Zone - EEZ) ஒரு நாட்டின் கடற்கரை அடித்தள மட்டத்திலிருந்து அதிகபட்சமாக 200 கடல் மைல் தூரம் வரை பரவியுள்ள கடற்பரப்பாகும். இஃது அண்மை கடற்பரப்பையும் உள்ளடக்கியுள்ளது. இப்பகுதியின் மீன் வளம், கனிம வளம், பெட்ரோலிய ஆய்வு போன்ற அனைத்து வளங்கள் மீதான உரிமைகளையும் மற்றும் இவ்வளங்கள் சார்ந்த கழிவு மேலாண்மையையும் அந்த நாடே கட்டுப்படுத்துகிறது. எனினும் இப்பகுதியின் வழியாக வேறு நாட்டின் கப்பல்கள் பயணிக்கவோ அல்லது ஐக்கிய நாடுகளின் விதிகளுக்குட்பட்டு இக்கடற்பரப்பில் வேறு நாடுகள் கழிவுகளை கொட்டாவோ தடை செய்யும் அதிகாரம் இல்லை.
# சரோஜினி வரதப்பன்


**சரோஜினி வரதப்பன்** (*Sarojini Varadappan*, செப்டம்பர் 21, 1921 - அக்டோபர் 17, 2013) தமிழகத்தைச் சேர்ந்த சமூக சேவகி ஆவார். இவர் தமிழக முன்னாள் முதல்வர் பக்தவத்சலத்தின் மகளாவார்.  

## இளமைக் காலம்
சரோஜினி செப்டம்பர் 21, 1921 ஆம் ஆண்டு பக்தவத்சலம், ஞானசுந்தராம்பாள் ஆகியோருக்கு மகளாகப் பிறந்தார். ஒன்பதாம் வகுப்பு வரை லேடி சிவசாமி பெண்கள் பள்ளியில் படித்த இவர், அதன் பிறகு படிப்பை கைவிட்டார். இவர் தனி ஆசிரியர் மூலமாக இந்தியில் விசாரத் பயின்றார். மற்றும் 2009 ஆம் ஆண்டு, பத்ம பூசன் ஆகியவை இவருடைய சமூக சேவையை பாராட்டி வழங்கப்பட்டது.  

## இறப்பு
உடல்நலக்குறைவு காரணமாக தன்னுடைய 92வது அகவையில், 2013 ஆம் ஆண்டு அக்டோபர் 17 ஆம் நாள் இறந்தார்.  

## குறிப்புகளும் மேற்கோள்களும்
# சன்மார்க்க போதினி (இதழ்)

**சன்மார்க்க போதினி** என்பது இலங்கை, யாழ்ப்பாணத்தில் இருந்து தமிழில் வெளிவந்த ஒரு மாத இதழாகும். இவ்விதழ் 1884 ஆம் ஆண்டு முதல் ச. தம்பிமுத்து (1857-1937) என்பவரால் அச்சுவேலியில் அச்சிடப்பட்டு வெளிவந்தது. 47 ஆண்டுகள் இவ்விதழ் வெளிவந்தது.  

சன்மார்க்க போதினியில் சுவாமி ஞானப்பிரகாசர் தொடராக எழுதிய சில கட்டுரைகள் பின்னர் *யாழ்ப்பாண வைபவ விமரிசனம்* என்ற பெயரில் நூலாக வெளியிடப்பட்டது.
# சவாய் மாதோபூர் மாவட்டம்


**சவாய் மதோபூர் மாவட்டம்** (Sawai Madhopur district) இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். சவாய் மாதோபூர் நகரம் இம்மாவட்டத்தின் தலைநகர் ஆகும். இந்தியாவிலுள்ள மிகவும் பிற்படுத்தப்பட்ட 640 மாவட்டங்களில் இதுவும் ஒன்றாகும். பனாஸ் ஆறு இம்மாவட்டத்தில் பாய்கிறது.  

## அமைப்பு
இம்மாவட்டத்தின் எல்லைகளாக வடக்கே டெளசா மாவட்டமும், வடகிழக்கே கரெளலி மாவட்டமும் மேற்கே சம்பல் நதியும், தென்மேற்கே கோட்டா மாவட்டமும், தென்கிழக்கே புந்தி மாவட்டமும் கிழக்கே டோங் மாவட்டமும் அமைந்துள்ளது.  
## வட்டங்கள்
சவாய் மதோபூர் மாவட்டம் 5 வருவாய் வட்டங்களாகப் பிரிக்கப்பட்டுள்ளது.  
- சவாய் மதோபூர் (Sawai Madhopur)
- சோத் க பர்வாரா (choth ka Barwara)
- கந்தார் (Khandar)
- போன்லி (Bonli)
- மலார்னா துங்கர் (Malarna Dungar)
## மாவட்டப் பிரிப்பு
இம்மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று புதிய கங்காபூர் மாவட்டம் நிறுவப்பட்டது.  

## மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 13,38,114 ஆகும். இது மொரீசியஸ் நாட்டின் மக்கள் தொகைக்குச் சமமாகும். மக்கள் அடர்த்தி ஒரு சதுர கிலோமீட்டருக்கு 297 எனும் வீதத்தில் உள்ளது. கல்வியறிவு 66.19% ஆகும்.
# கோட்டா மாவட்டம்

**கோட்டா மாவட்டம்** (Kota) இந்தியாவின் ராஜஸ்தான் மாநிலத்தில் அமைந்துள்ள ஒரு மாவட்டமாகும். கோட்டா நகரம் இம்மாவட்டத்தின் தலைநகரம் ஆகும்.  

## அமைப்பு
இம்மாவட்டத்தின் எல்லைகளாக வடக்கே புந்தி மாவட்டமும், கிழக்கே பரான் மாவட்டமும், தெற்கே ஜலாவார் மாவட்டமும், மேற்கே சித்தோர்கார் மாவட்டமும் அமைந்துள்ளது.  

## மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 19,50,491 ஆகும்., இது அமெரிக்காவின் நியூ மெக்சிகோ மாகாணத்தின் மக்கட் தொகைக்குச் சமமாகும். மக்கள் அடர்த்தி சதுர கிலோமீட்டருக்கு 374 எனும் வீதத்தில் உள்ளது.கல்வியறிவு 77.48% ஆகும்.
# பூந்தி மாவட்டம்


**பூந்தி மாவட்டம்** (Bundi) இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். பூந்தி நகரம் இம்மாவட்டத்தின் தலைமையிடம் ஆகும்.  
இம்மாவட்டத்தின் பகுதிகள் 1949-க்கு முன்னர் பூந்தி சமஸ்தானத்தின் பகுதியாக இருந்தது.  

## அமைப்பு
இம்மாவட்டத்தின் மொத்தப் பரப்பளவு 5550 சதுர கிலோமீட்டர்கள். மக்கட்தொகை 11,13,725 ஆகும்  
## எல்லைகள்
இம்மாவட்டத்தில் எல்லைகளாக கிழக்கே கோட்டா மாவட்டமும், வடக்கே டோங் மாவட்டமும், தெற்கே புந்தி மாவட்டமும், தென்மேற்கே சித்தோர்கார் மாவட்டமும், மேற்கே பில்வாரா மாவட்டமும் அமைந்துள்ளது.  
## மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 11,13,725 ஆகும். இது சைப்ரசு நாட்டின் மக்கட்தொகைக்குச் சமமாகும். இங்கு மக்கள் அடத்தி 193 பேர் ஒரு சதுர கிலோமீட்டருக்கு எனும் வீதத்தில் உள்ளது. கல்வியறிவு 62.31% ஆகும்.  
## இதனையும் காண்க
- இராணியின் படிக்கிணறு
# சித்தோர்கார் மாவட்டம்


**சித்தோர்கார் மாவட்டம்** (Chittorgarh) இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். வரலாற்றுச் சிறப்புமிக்க சித்தோர்கார் நகரம் இம்மாவட்டத்தின் தலைநகர் ஆகும்  

## அமைப்பு
இமாவட்டத்தின் மொத்தப் பரப்பளவு 10,856 சதுர கிலோமீட்டர்கள் ஆகும். இந்தியாவின் பிற்படுத்தப்பட்ட 640 மாவட்டங்களுள் இம்மாவட்டமும் ஒன்றாக வகைப்படுத்தப்பட்டுள்ளது.  
## எல்லைகள்

இம்மாவட்டத்தின் எல்லைகளாக கிழக்கே ராட்லம் மாவட்டமும், மேற்கே நீமுச் மற்றும் மாண்சவுர் மாவட்டமும், தெற்கே பிரதாப்கார் மாவட்டமும், வடக்கே பில்வாரா மாவட்டமும் அமைதுள்ளது.  
## மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கள் தொகை 15,44,392 ஆகும். இது அமெரிக்காவின் ஹவாய் மாகாணத்தின் மக்கட் தொகைக்குச் சமமாகும். மக்கள் அடர்த்தி சதுர கிலோமீட்டருக்கு 193 எனும் வீதத்தில் உள்ளது. கல்வியறிவு 62.51% ஆகும்.  

## பார்க்க வேண்டிய இடங்கள்
- சித்தோர்கார் கோட்டை
# பரான் மாவட்டம்

|ராஜஸ்தானில் பரான் மாவட்டம்]]  
**பரான் மாவட்டம்** (Baran) இந்தியாவின் ராஜஸ்தான் மாநிலத்தில் அமைந்துள்ள ஒரு மாவட்டமாகும். பரான் நகரம் இம்மாவட்டத்தின் தலைமையிடம் ஆகும். மேலும் இம்மாவட்டத்தில் சாப்ரா நகரம் உள்ளது.  

## காலநிலை
இம்மாவட்டத்தில் பருவமழைக் காலங்களைத் தவிர்த்து மற்ற நேரங்களெல்லாம் வறண்ட வானிலையே காணப்படும். ஜூன் முதல் செப்டம்பர் வரையிலான காலம் பருவமழைக் காலமாகும். சராசி மழையளவு 895.2 மில்லிமீட்டர்களாகும். சனவரி மாதஹ்ம் மிக்குளிரான மாதமாகும் . அந்த நேரத்தில் வெப்பநிலை குறைந்த பட்சமாக 10.6 டிகிரி செல்சியஸாகவும் ஆகவும் அதிகபட்ச வெப்பநிலை 24.3 டிகிரி செல்சியஸாகவும் இருக்கும்.  
## விமான நிலையங்கள்
இம்மாவட்டத்திற்கு அருகிலுள்ள விமான நிலையங்கள்,  
- ஜெய்ப்பீர் சர்வதேச விமான நிலையம்
- ஜோத்பூர் விமான நிலையம்
- உதய்ப்பூர் விமான நிலையம்
போன்றவை ஆகும்.  
## தொலைவு
இம்மாவட்டம்,  
- கோடாவிலிருந்து 72 கிலோமீட்டர்கள் தொலைவிலும்
- ஜெய்ப்பூரிலிருந்து 318 கிலோமீட்டர்கள் தொலைவிலும்
- மும்பையிலிருந்து 992 கிலோமீட்டர்கள் தொலைவிலும்
- உதய்ப்பூரிலிருந்து 342 கிலோமீட்டர்கள் தொலைவிலும்
- ஆஜ்மீரிலிருந்து 273 கிலோமீட்டர்கள் தொலைவிலும்
- ஜோத்பூரிலிருந்து 451 கிலோமீட்டர்கள் தொலைவிலும்
- பிகானீரிலிருந்து 506 கிலோமீட்டர்கள் தொலைவிலும்
- சிவ்புரியிலிருந்து 160 கிலோமீட்டர்கள் தொலைவிலும்
- குவாலியரிலிருந்து 260 கிலோமீட்டர்கள் தொலைவிலும்
- ஜான்ஸியிலிருந்து 258 கிலோமீட்டர்கள் தொலைவிலும்
அமைந்துள்ளது.  
## சுற்றுலாக் காலம்
இம்மாவட்டத்தில் செப்டம்பர் முதல் மார்ச் வரையிலான மாதங்கள் சுற்றுலாவுக்கு ஏற்ற மாதங்களாகக் கருதப்படுகிறது.
# ஜாலாவார் மாவட்டம்


**சலாவார் மாவட்டம்** (Jhalawar-ஜலாவார்) இந்தியாவின் ராஜஸ்தான் மாநிலத்தில் அமைந்துள்ள 33 மாவட்டங்களில் ஒரு மாவட்டமாகும். வரலாற்றுச் சிறப்புமிக்க ஜலவர் நகரம் இம்மாவட்டத்தின் தலைநகரம் ஆகும். இம்மாவட்டத்தில் உள்ள கோல்வி கிராமத்தில் பௌத்த கோல்வி குகைகள் உள்ளது.  

## எல்லைகள்
இம்மாவட்டத்தின் எல்லைகளாக வடமேற்கே கோட்டா மாவட்டமும், வடகிழக்கே பரான் மாவட்டமும், கிழக்கே குணா மாவட்டமும், தெற்கே ராஜ்கார் மர்றும் ஷாஜாபூர் மாவட்டமும் அமைந்துள்ளது.  
## வட்டங்கள் (தாலுகாக்கள்)
இம்மாவட்டம்,  
- ஜலாவார்
- அக்லேரா
- பவானி
- மண்டி
- பிரவா
- கான்பூர்
- மனோகர் தானா
ஆகிய ஆறு தாலுகாக்களாகப் பிரிக்கப்பட்டுள்ளது.  
## மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 14,11,327 ஆகும்.இது சுவிட்ஸர்லாந்து நாட்டின் மக்கட் தொகைக்குச் சமமாகும். மக்கள் அடர்த்தி சதுர கிலோமீட்டருக்கு 227 எனும் வீதத்தில் உள்ளது.  
## இதனையும் காண்க
- இராஜஸ்தான் மாவட்டப் பட்டியல்
# குற்ற ஒப்புதல் பக்கம்

**குற்ற ஒப்புதல் பக்கங்கள்** (*Confession Pages*) பேஸ்புக் போன்ற சமூக வலைத்தளங்களில் பிரபலமடைந்து வருகின்றன.  
பெரும்பாலும் கல்வி நிலையங்களில் பயிலும் அல்லது பயின்ற மாணவர்கள் தங்கள் அடையாளத்தை வெளிப்படுத்தாமல் குற்ற ஒப்புதல் புரிய இவை பயன்படுத்தப்படுகின்றன. மாணவர்கள் தங்கள் மனத்தைத் திறந்து இவ்வாறு செய்வது ஒரு புறம் வரவேற்கப்பட்டாலும் அவற்றில் உபயோகப்படுத்தும் மொழிநடை மற்றும் தனிநபர் தாக்குதல்களால் பல்வேறு தரப்புகளில் இருந்து எதிர்ப்பு கிளம்பியுள்ளது.
# அன்னக்கிளி (நூல்)

**அன்னக்கிளி**, வல்லிக்கண்ணன் எழுதி, இமயப்பதிப்பகத்தால் வெளியிடப்பட்ட நாட்டுடைமையாக்கப்பட்ட நூலாகும். இந்நூல் 1962-ம் ஆண்டு டிசம்பர் மாதம் வெளியிடப்பட்டது.  

இது ஒரு வரலாற்று கற்பனைக் கதையாகும். இக்கதை சிங்கப்பூரில் உள்ள தமிழ் முரசு என்னும் பத்திரிக்கையில் வெளியான தொடர் கதையாகும்.  

## குறிப்புகளும் மேற்கோள்களும்
# குனா மாவட்டம்


**குனா மாவட்டம்** (Guna) இந்தியாவின் மத்தியப் பிரதேசம் மாநிலத்தில் அமைந்துள்ள 50 மாவட்டங்களுள் ஒன்று ஆகும். இதன் தலைமையகம் குனா நகரம் ஆகும். இம்மாவட்டத்திலிருந்து சில பகுதிகள் 2003 ஆம் ஆண்டு ஆகஸ்டு மாதம் 15 ஆம் நாள் அசோக்நகர் மாவட்டம் என பிரிக்கப்பட்டது.  

## அமைப்பு
இம்மாவட்டம் 6485 சதுர கிலோமீட்டர்கள் பரப்பளவு கொண்டது. இம்மாவட்டத்தில் எல்லைகளாக  
- கிழக்கே அசோக்நகர் மாவட்டமும்
- தென்மேற்கே ராகார் மாவட்டமும்
- தென்கிழக்கே விதிஷா மாவட்டமும்
- வடமேற்கே இராஜஸ்தானின் சலாவார் மாவட்டமும்
அமைந்துள்ளன.  

## வட்டங்கள்
இம்மாவட்டம் 4 தாலுகாக்களாகப் பிரிக்கப்பட்டுள்ளது.  
- குனா
- ராகோகட்
- ஆரோன்
- சான்சோடா

## மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 12,40,938 ஆகும். மக்கள் அடர்த்தி சதுர கிலோமீர்டருக்கு 194 என்ற விகிதத்தில் உள்ளது. கல்வியறிவு 65.15% ஆகும்.  

## இதனையும் காண்க
- மத்தியப் பிரதேச மாவட்டப் பட்டியல்
# அசோக்நகர் மாவட்டம்



**அசோக்நகர் மாவட்டம்** (Ashoknagar, இந்தி:अशोकनगर जिला) மாவட்டம் இந்தியாவின் மத்தியப் பிரதேசம் மாநிலத்திலுள்ள மாவட்டங்களுள் ஒன்று ஆகும். இம்மாவட்டத்தின் தலைநகரம் அசோக்நகர் ஆகும். இம்மாவட்டமானது 2003 ஆம் வருடம் ஆகத்து மாதம் 15 ஆம் தியதி குனா மாவட்டத்திலிருந்து பிரிக்கப்பட்டது.  

இம்மாவட்டம் புந்தேல்கண்ட் புவியியல் பகுதியில் அமைந்துள்ளது  

## அமைப்பு
இம்மாவட்டத்தின் மொத்த பரப்பளவு 4773.94 சதுர கிலோமீட்டர்கள் ஆகும். இம்மாவட்டத்தின் மேற்கே சிந்து நதியும், கிழக்கே பேட்வா ஆறும் ஓடுகிறது.  

## மக்கள் தொகை
2011 ஆம் ஆண்டின் மக்கட்தொகை கணக்கெடுப்பின் படி இம்மாவட்டத்தின் மொத்த மக்கட்தொகை 6,88,920 ஆகும்.  

## வரலாறு
இம்மாவட்டமானது 2003 ஆம் வருடம் ஆகத்து மாதம் 15 ஆம் தியதி குணா மாவட்டத்திலிருந்து பிரிக்கப்பட்டது. பண்டையக் காலத்தில் இப்பகுதியானது சிந்தியா குடும்பத்தினரால் ஆளப்பட்டது. இது குவாலியர் பகுதிக்கு உட்பட்டிருந்தது. அசோகர் உஜ்ஜயினி வெற்றிக்குப் பிறகு இரவு இங்கே தங்கியதால் இவ்விடத்திற்கு அசோக்நகர் எனப் பெயர் வந்தது.  

## காலநிலை
இம்மாவட்டத்தின் சராசரி வெப்பநிலை கோடைக்காலத்தில் 47 டிகிரி செல்சியசாகவும் குளிர்காலத்தில் 4 டிகிரி செல்சியசாகவும் இருக்கும்.  

## உட்பிரிவுகள்
இந்த மாவட்டத்தை வட்டங்களாகப் பிரித்துள்ளனர். அவை அசோக்நகர், சன்தேரி, முங்காவ்லி, இசாகட் ஆகியன.  

இந்த மாவட்டம் மத்தியப் பிரதேச சட்டமன்றத்துக்கு மூன்று தொகுதிகளின் மூலம் முன்னிறுத்தப்படுகிறது.  
- அசோக்நகர்
- சந்தேரி
- முங்காவ்லி
## இதனையும் காண்க்
- சந்தேரி
- மத்தியப் பிரதேச மாவட்டப் பட்டியல்
# க. தா. லிங்கநாதன்


**கந்தர் தாமோதரம்பிள்ளை லிங்கநாதன்** (*Kanthar Thamotharampillai Linganathan*) இலங்கைத் தமிழ் அரசியல்வாதியும், மாகாண சபை உறுப்பினரும் ஆவார்.  

## வாழ்க்கைக் குறிப்பு
லிங்கநாதன் வவுனியா மாவட்டம் நெடுங்கேணியில் வேளாண்மைக் குடும்பம் ஒன்றில் பிறந்தவர். அன்றைய ஈழப்போர்ச் சூழலில் இவர் 1983 ஆம் ஆண்டில் தமிழீழ மக்கள் விடுதலைக் கழகத்தில் (புளொட்) சேர்ந்து ஆயுதப் போராட்டத்தில் இணைந்து கொண்டார்.  

## அரசியலில்
பல போராட்ட அமைப்புகள் சனநாயக அரசியலுக்குத் திரும்பிய வேளையில் லிங்கநாதனும் 1994 ஆம் ஆண்டில் வவுனியா நகரசபைத் தலைவராகத் தேர்ந்தெடுக்கப்பட்டார். இரண்டாவது தடவையாகவும் நகரசபை உறுப்பினராகத் தேர்தெடுக்கப்பட்டார். பின்னர் சிறிது காலம் அரசியலில் இருந்து ஒதுங்கியிருந்தார். இவர் 2013 அக்டோபர் 14 ஆம் நாள் மாகாண சபை உறுப்பினராக புளொட் அமைப்பின் செயலாளர் முன்னிலையில் வவுனியாவில் பதவியேற்றுக் கொண்டார்.
# பேட்வா ஆறு


**பேட்வா ஆறு** (Betwa River) வட இந்தியாவில் ஓடும் ஆறு ஆகும். இது யமுனை நதியின் கிளை ஆறு ஆகும். இதன் மறு பெயர் வெட்ராவதி (Vetravati) ஆறு ஆகும். இது மத்தியப் பிரதேசத்தில் உள்ளது. இந்த ஆறானது கடைசியில் கென் ஆற்றுடன் இணைகிறது.  

## வரலாறு
சமஸ்கிருதத்தில் பேட்வா என்றால் *வெட்ராவதி* என்று பொருள். இந்த ஆற்றைப் பற்றி மகாபாரதத்தில் குறிப்புகள் உள்ளன. வெறாவதி என்பதற்கு *சுக்திமதி* என்று பொருள். இந்த நதிக் கரையானது இடம்பெயரும் நீர்ப் பறவைகளுக்கு முக்கிய நீர் நிலையாக விளங்குகிறது.  

## நதி நீர் வாரியம்
இந்த ஆறானது மொத்தம் 590 கிலோமீட்டர்கள் நீளமுடையது. இதில் 232 கிலோமீட்டர்கள் மத்தியப் பிரதேசத்திலும் மீதி 358 கிலோமீட்டர்கள் உத்திரம் பிரதேசத்திலும் ஓடுகிறது. உத்திரப் பிரதேசம் மற்றும் மத்தியப் பிரதேசம் அரசுகளுக்கு இடையேயான உடன்படிக்கையின் படி 1973 ஆம் ஆண்டு பேட்வா நதிநீர் வாரியம் அமைக்கப்பட்டது.  

## நதிகள் இணைப்பு
மத்தியப் பிரதேச மாநிலத்தின் நதிகள் இணைப்புத் திட்டத்தின் கீழ் பேட்வா ஆறானது, கென் ஆற்றுடன் இணைக்க 25 டிசமப்ர் 2024 அன்று இந்தியப் பிரதமர் நரேந்திர மோதி அடிக்கல் நாட்டினார். இந்த ஆறுகளின் இணைப்பால் மத்தியப் பிரதேசத்தில் வாழும் 44 இலட்சம் மக்களும்; உத்தரப் பிரதேசத்தில் வாழும் 21 இலட்சம் மக்களும் பயன் பெறுவர். பேட்வா ஆற்றின் குறுக்கே கட்டப்பட்டுள்ள மடாடிலா அணையானது மத்தியப் பிரதேசம் மற்றும் உத்திரப் பிரதேசம் ஆகிய மாநிலங்களின் நிருவாகத்தின் கீழ் வருகிறது.  

## அணைகள்
இந்த ஆற்றின் குறுக்கே,  
- இராஜ்காட் அணை
- மட்டத்திலா அணை
- பரிச்சா அணை
- துர்வாரா அணை
ஆகிய அணைகள் கட்டப்பட்டுள்ளன.
# வெள்ளாவி (புதினம்)



**வெள்ளாவி** நாவல் எழுத்தாளர் விமல் குழந்தைவேலால் எழுதப்பட்டது. இந்நூலின் முதல் பதிப்பு 2004 ஆம் ஆண்டு ஜூலை மாதம் வெளியானது. உயிர்மை பதிப்பகம் இந்நூலை வெளியிட்டிருந்தது. இந்நூல் 216 பக்கங்களைக் கொண்டது.  

## முன்னுரை
இந்நூலுக்கு *மண்ணிலிருந்து மரங்கள் முளைக்கின்றன...* எனும் தலைப்பில் முன்னுரை எழுதப்பட்டுள்ளது. அதில்,  
அகழ்ந்து உயிர்ப்பிக்கப்பட்ட தொல் நகரங்களிலிருந்து பாணர்களின் பாடல்கள் கேட்கின்றன. நூற்றாண்டுகளுக்கு  
முன்னர் வாழ்ந்த மக்கள் உயிர்கொண்டெழுந்து மீதி வாழ்க்கையை வாழ்ந்து தீர்த்துக்கொண்டிருக்கின்றனர்.  
சமர்க்களங்களில் மலைகள் பொருதுகின்றன, குதிரைகளின் குளம்புகளில் பொறித்தீ பறக்கிறது.யானைகள்  
குருதி சொரிந்து சரிகின்றன, புராதன மாந்தர்கள் இன்னொரு முறையும் கொல்லப்படுகின்றனர். இதிகாசங்களின்  
கதாநாயக வில்லன் பாத்திரங்கள் தலைகீழாய் ஆட்களை மாற்றி பரிசோதனை செய்து பார்க்கின்றனர்.  

எனக் குறிப்பிடுகிறார்.
# கிருஷ்ணகுடியில் ஒரு பிரணயகாலத்து



இது 1997ல் வெளியான மலையாளத் திரைப்படம். ஜெயராம், மஞ்சு வார்யர் ஆகியோர் முதன்மை வேடங்களில் நடித்துள்ளனர்.  

## நடிப்பு
- ஜெயராம் ... கிரி மேனன்
- மஞ்சு வார்யர் ... மீனாட்சி
- பிஜு மேனன் ... அகிலசந்திரன்
- பாலசந்திரமேனன் ... பவி
- வினய பிரசாத் ... உமா
- சித்திக் ... ரஞ்சி
- நரேந்திர பிரசாத் ... மீனாட்சியின் தந்தை
- ஜகதீஷ் ... ஜோஸ் ஆப்ரஹாம்
- அகஸ்டின் ... கங்காதரன்
- வினீத் குமார் ... பாலன்
- சுகுமாரி ... கிரியின் அம்மா
- காவ்யா மாதவன் ... அஞ்சலி (கிரியின் சகோதரி)
- ஸ்ரீவித்யா ... மிச்சிசு நாயர்

## பாடல்கள்
கிரீஷ் புத்தஞ்சேரி எழுதிய பாடல்களுக்கு வித்யாசாகர் இசையமைத்துள்ளார்.  

## இணைப்பு
# மாரி சன்னா ரெட்டி


**மாரி சன்னா ரெட்டி** (*Marri Channa Reddy*) (1919–1996) இந்தியாவின் பல மாநிலங்களில் முனைப்பாக இயங்கிய இந்திய தேசிய காங்கிரசு கட்சியைச் சேர்ந்த ஓர் அரசியல்வாதி ஆவார். உத்திரப் பிரதேசம் (1974–1977), பஞ்சாப் (1982–1983), இராசத்தான் (பெப்ரவரி 1992 - மே 1993) மாநில ஆளுநராகப் பணியாற்றி 1993ஆம் ஆண்டு முதல் தமது மரணம் வரை தமிழக ஆளுநராக பணியாற்றியவர். ஆந்திரப் பிரதேச முதல்வராக 1978 முதல் 1980 வரையும் மீண்டும் 1989 முதல் 1990 வரையும் பணியாற்றியுள்ளார்.  

1960களில் ஆந்திரப் பிரதேசத்தில் தெலுங்கானா இயக்கத்தில் பங்கேற்ற முன்னோடிகளில் இவரும் ஒருவர். இவர் தமிழக ஆளுநராக இருந்தபோது அப்போதைய முதல்வர் ஜெயலலிதாவுடன் இவருக்கு ஏற்பட்ட மோதல் ஆளுநர் - முதல்வரின் கருப்புப் பக்கங்கள் என குறிப்பிடப்படுகிறது.  

## மேற்சான்றுகள்